CELEX: 62014TN0772
Language: mt
Date: 2014-11-21 00:00:00
Title: Kawża T-772/14: Rikors ippreżentat fil-21 ta’ Novembru 2014 – Musso vs Il-Parlament

19.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/45
            
         
      Rikors ippreżentat fil-21 ta’ Novembru 2014 – Musso vs Il-Parlament
      (Kawża T-772/14)
      (2015/C 016/69)
      Lingwa tal-kawża: il-Franciż
      
         Partijiet
      
      
         Rikorrent: François Musso (Ajaccio, Franza) (rappreżentant: A. Gross, avukat)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tilqa’ dan ir-rikors u tiddikjarah fondat;
               
            
                  —
               
               
                  tannula d-deċiżjoni tat-22 ta’ Settembru 2014;
                  
                              —
                           
                           
                              prinċipalment, fuq il-bażi tal-ksur tal-prinċipju ta’ terminu raġonevoli li jaffettwa, skont il-każ, l-eżerċizzju tad-drittijiet tad-difiża;
                           
                        
                              —
                           
                           
                              jew, fuq il-bażi tal-irregolarità formali għal nuqqas ta’ eżattezza u ta’ ċertezza tad-dejn;
                           
                        
            
                  —
               
               
                  sussidjarjament, tordna li dan ir-rikors jingħaqad mar-rikors Musso kontra l-Parlament Ewropew (NruoReġistru 633447, Nru KawżaoT-589/14) tat-8 ta’ Awwissu 2014;
               
            
                  —
               
               
                  b’mod iktar sussidjarju, tannulla d-deċiżjoni tat-22 ta’ Settembru 2014 affettwata u mnissla mid-deċiżjoni tas-26 ta’ Ġunju 2014 li għaliha stess huwa mitlub l-annulament fir-rikors tat-8 ta’ Awwissu 2014 (Musso vs Il-Parlament Ewropew, Nru Reġistru 633447, NruoKawża T-589/14);
                  
                              —
                           
                           
                              fuq il-bażi tal-irregolarità formali għal nuqqas tal-firma tal-President tad-deċiżjoni tas-26 ta’ Ġunju 2014;
                           
                        
                              —
                           
                           
                              jew fuq il-bażi tal-ksur tad-drittijiet tad-difiża għall-assenza ta’ reklamar tad-deċiżjoni tas-17 ta’ Lulju 1996 li sservi ta’ bażi għad-deċiżjoni tas-26 ta’ Ġunju 2014;
                           
                        
                              —
                           
                           
                              jew fuq il-bażi tal-insuffiċjenza ta’ motivi tad-deċiżjoni tas-26 ta’ Ġunju 2014;
                           
                        
                              —
                           
                           
                              jew fuq il-bażi tal-ksur tal-prinċipju ta’ terminu raġonevoli li jaffettwa l-eżerċizzju tad-drittijiet tad-difiża;
                           
                        
                              —
                           
                           
                              jew fuq il-bażi tal-ksur tal-prinċipju ta’ dritt miksub;
                           
                        
            
                  —
               
               
                  tirriżerva lir-rikorrent kwalunkwe dritt, dak kollu dovut, mezzi u azzjonijiet oħra għall-infurzar;
               
            
                  —
               
               
                  tikkundanna lill-konvenuta għall-ispejjeż kollha tal-istanza.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka/tinvoka tmien motivi.
      
                  1.
               
               
                  L-ewwel motiv ibbażat fuq ksur tal-prinċipju ta’ terminu raġonevoli li jaffettwa l-eżerċizzju tad-drittijiet tad-difiża tar-rikorrenti, sa fejn id-deċiżjoni tat-22 ta’ Settembru 2014, jiġifieri n-nota ta’ debitu kkontestata, inħarġet tnax-il sena wara li l-Parlament ikkonstata d-dejn tiegħu fil-konfront tar-rikorrent.
               
            
                  2.
               
               
                  It-tieni motiv ibbażat fuq irregolarità formali tan-nota ta’ debitu kkontestata, sa fejn id-dejn tal-Parlament la huwa ċert u lanqas eżatt fis-sens tal-Artikolu 81 tar-Regolament ta’ Delega (UE) Nruo1268/2012 (1) u ma jistax, barra minn hekk, jiġi vverifikat.
               
            
                  3.
               
               
                  It-tielet motiv ibbażat fuq irregolarità formali tad-deċiżjoni tas-26 ta’ Ġunju 2014, li warajha nħarġet in-nota ta’ debitu kkontestata, sa fejn l-imsemmija deċiżjoni ma ġietx iffirmata mill-President tal-Parlament skont ir-Regoli tal-Proċedura tal-Parlament Ewropew.
               
            
                  4.
               
               
                  Ir-raba’ motiv ibbażat fuq ksur tad-drittijiet tad-difiża tar-rikorrent, sa fejn id-deċiżjoni tas-17 ta’ Lulju 1996 li serviet bħala bażi għad-deċiżjoni msemmija iktar ’il fuq tas-26 ta’ Ġunju 2014, ma ġietx ippubblikata, bi ksur tal-Artikolu 28 tar-Regoli tal-Proċedura tal-Parlament Ewropew.
               
            
                  5.
               
               
                  Il-ħames motiv ibbażat fuq ksur tal-prinċipju ta’ kontradittorju.
               
            
                  6.
               
               
                  Is-sitt motiv ibbażat fuq insuffiċjenza ta’ motivi tad-deċiżjoni msemmija iktar ’il fuq tas-26 ta’ Ġunju 2014.
               
            
                  7.
               
               
                  Is-seba’ motiv ibbażat fuq ksur tal-prinċipju ta’ terminu raġonevoli, peress li l-Parlament stenna tmien snin qabel ma beda l-proċedura ta’ irkupru kontra r-rikorrent.
               
            
                  8.
               
               
                  It-tmien motiv ibbażat fuq ksur tal-prinċipju ta’ dritt miksub, sa fejn id-deċiżjoni tas-26 ta’ Ġunju 2014, li warajha nħarġet in-nota ta’ debitu kkontestata, tqiegħed inkwistjoni d-drittijet għall-pensjoni li r-rikorrent kiseb fit-3 ta’ Awwissu 1994.
               
            
         (1)  Regolament ta’ Delega tal-Kummissjoni (UE) Nru 1268/2012, tad-29 ta’ Ottubru 2012, dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, p. 1).